# การริเริ่มเมริดา
การริเริ่มเมริดา (; เรียกอีกอย่างว่าแผนเม็กซิโกโดยนักวิจารณ์ ในการอ้างอิงถึงแผนโคลอมเบีย) เป็นข้อตกลงความร่วมมือด้านความมั่นคงระหว่างสหรัฐ, รัฐบาลเม็กซิโก และประเทศในอเมริกากลาง โดยมีจุดมุ่งหมายในการต่อต้านการค้ายาเสพติด, การก่ออาชญากรรมข้ามชาติ และการฟอกเงิน ความช่วยเหลือประกอบด้วยการฝึกอบรม, อุปกรณ์ และข่าวกรอง

ในการแสวงหาความร่วมมือกับสหรัฐ เจ้าหน้าที่ชาวเม็กซิโกชี้ให้เห็นว่าการค้ายาเสพติดที่ผิดกฎหมายเป็นปัญหาร่วมกันในความจำเป็นของการแก้ปัญหาร่วมกัน และสังเกตว่าการจัดหาเงินทุนสำหรับผู้ค้ายาเสพติดชาวเม็กซิโกส่วนใหญ่มาจากผู้บริโภคยาเสพติดชาวอเมริกัน เจ้าหน้าที่บังคับใช้กฎหมายสหรัฐคาดการณ์ว่ามีเงินจำนวน 12,000 ถึง 15,000 ล้านดอลลาร์สหรัฐต่อปีไหลจากสหรัฐไปสู่ผู้ค้าขายชาวเม็กซิโก และนั่นเป็นเพียงเงินสดซึ่งไม่รวมเงินที่ส่งโดยการโอนเงินผ่านธนาคาร หน่วยงานรัฐบาลอื่น ๆ รวมทั้งสำนักงานความรับผิดชอบรัฐบาล และศูนย์ข่าวกรองยาเสพติดแห่งชาติ ได้คาดการณ์ว่าประเทศเม็กซิโกมีรายได้จากการขายยาเสพติดเพิ่มขึ้น 23,000 ล้านดอลลาร์สหรัฐต่อปีจากสหรัฐGAO Report on Drug Control, 25 October 2007 

เจ้าหน้าที่ของกระทรวงการต่างประเทศสหรัฐทราบว่าอดีตประธานาธิบดีเม็กซิโก เฟลิเป กัลเดรอน มีความเต็มใจที่จะทำงานร่วมกับสหรัฐอย่างเป็นประวัติการณ์ในประเด็นเรื่องความปลอดภัย, อาชญากรรม และยาเสพติดThomas Shannon, Assistant Secretary of State  2009. (pdf) การริเริ่มได้รับการประกาศเมื่อวันที่ 22 ตุลาคม ค.ศ. 2007 และได้ลงนามในกฎหมายเมื่อวันที่ 30 มิถุนายน ค.ศ. 2008 ซึ่งในเดือนมีนาคม ค.ศ. 2017 ได้มีการส่งมอบความช่วยเหลือเมริดาจำนวน 1.6 พันล้านดอลลาร์สหรัฐไปยังประเทศเม็กซิโก รวมถึงอากาศยาน 22 ลำU.S.-Mexican Security Cooperation: The Mérida Initiative and Beyond. (PDF) Clare Ribando Seelke, Kristin Finklea. Congresinal Research Service. June 29, 2017.

 ภูมิหลัง  

thumb|แก๊งค้ายาเสพติดและเขตอิทธิพลของพวกเขา ณ ปี ค.ศ. 2008

เม็กซิโกยังคงเป็นประเทศที่มีการขนส่งและไม่ใช่ประเทศที่ผลิตโคเคน ส่วนการผลิตกัญชาและเมแทมเฟตามีนนั้นเกิดขึ้นในเม็กซิโก โดยได้รับการประเมินไว้ที่ 80 เปอร์เซ็นต์ของเมแทมเฟตามีนตามท้องถนนในสหรัฐ ในขณะที่มีการลักลอบนำเข้ากัญชาปีละ 1,100 เมตริกตันจากประเทศเม็กซิโก

ในปี ค.ศ. 1990 มีเพียงแค่ครึ่งเดียวของโคเคนที่นำเข้ามาในสหรัฐโดยผ่านเม็กซิโก ภายในปี ค.ศ. 2007 ได้มีการเพิ่มขึ้นมากกว่า 90 เปอร์เซ็นต์ ตามที่กระทรวงการต่างประเทศสหรัฐประเมินไว้ แม้ว่าความรุนแรงระหว่างแก๊งค้ายายาเสพติดจะเกิดขึ้นมานานก่อนที่สงครามจะเริ่มขึ้น รัฐบาลก็ได้ใช้กองกำลังตำรวจในช่วงคริสต์ทศวรรษ 1990 ถึงต้นคริสต์ทศวรรษ 2000 ซึ่งได้ผลเพียงเล็กน้อย ครั้นแล้ว ได้มีการเปลี่ยนแปลงเมื่อวันที่ 11 ธันวาคม ค.ศ. 2006 เมื่อประธานาธิบดี เฟลิเป กัลเดรอน ที่ได้รับการเลือกมาใหม่ได้ส่งกองกำลังสหพันธรัฐ 6,500 คนไปยังรัฐมิโชอากังเพื่อยุติความรุนแรงของยาเสพติดที่นั่น การกระทำนี้ถือได้ว่าเป็นการตอบโต้สำคัญครั้งแรกที่เกิดขึ้นกับปฏิบัติการของแก๊งค้ายา และผู้คนส่วนใหญ่มองว่าเป็นจุดเริ่มต้นของสงครามระหว่างรัฐบาลกับแก๊งค้ายาเสพติด เมื่อเวลาผ่านไป กัลเดรอนยังคงเพิ่มการศึกต่อต้านยาเสพติดของเขา ซึ่งขณะนี้มีกองกำลังกว่า 25,000 คนที่เกี่ยวข้อง

ในช่วงการบริหารของประธานาธิบดีกัลเดรอน รัฐบาลเม็กซิโกใช้เงินประมาณ 7 พันล้านดอลลาร์สหรัฐในการศึก 18 เดือนเพื่อต่อต้านแก๊งค้ายา ประมาณว่าในปี ค.ศ. 2006 มีผู้เสียชีวิตจากความรุนแรงที่เกี่ยวกับยาเสพติดประมาณ 2,000 คน,Mexico's drug war death toll tops 2,000 (2006)   ประมาณ 2,300 คนเสียชีวิตในปี ค.ศ. 2007; มากกว่า 3,725 คนเสียชีวิตในปี ค.ศ. 2008 ผู้เสียชีวิตหลายคนเป็นสมาชิกแก๊งที่ถูกสังหารโดยคู่แข่งหรือโดยรัฐบาล อีกทั้งบางคนเสียชีวิตโดยที่ไม่รู้อิโหน่อิเหน่More kids caught in Mexico drug-war crossfire Reuters - US, Mexico to meet on drugs in Washington next month (23 October 2008)
ส่วนเจ้าหน้าที่ตำรวจและทหารอย่างน้อย 450 คนถูกสังหารตั้งแต่เดือนมกราคม ค.ศ. 2007